মামিডি হরিকৃষ্ণ

মামিডি হরিকৃষ্ণ তেলঙ্গানা রাজ্যের একজন বহুমুখী প্রতিভাবান কবি, তথ্যচিত্র নির্মাতা, চিত্রশিল্পী এবং তেলঙ্গানার ইতিহাসের গবেষক। তিনি তেলুগু চলচ্চিত্র সমালোচক হিসেবে সুনাম অর্জন করা এক লেখকও। বিভিন্ন পত্রিকায় মামিডি হরিকৃষ্ণর একাধিক প্রবন্ধ প্রকাশ পেয়েছে তথা তার এই লেখাগুলোতে সিনেমার পূর্বসূরী এবং সমসাময়িক বিশ্লেষণকে ঐতিহাসিক দৃষ্টিকোণ থেকে দেখা যায়। 'তেলুগু সিনেমায় লোককাহিনী - একটি অধ্যয়ন' এই বিষয়টির উপর তার পিএইচডি গবেষণা রয়েছে।

তিনি ২০১৪ থেকে ২০২৫ পর্যন্ত, দীর্ঘ ১১ বছর তেলঙ্গানা রাজ্য ভাষা ও সংস্কৃতি বিভাগ এর পরিচালক হিসেবে দায়িত্ব পালন করেন এবং তেলঙ্গানা সংস্কৃতি ও ঐতিহ্য সম্পর্কিত বহু অনুষ্ঠান সফলভাবে আয়োজন করেছেন।
ডান|থাম্ব|হায়দ্রাবাদ শহরের রবীন্দ্র ভারতীতে অনুষ্ঠিত সিনিবারম কার্যক্রমে বক্তব্য রাখছেন মামিডি হরিকৃষ্ণ

 জন্ম ও শিক্ষা 
থাম্ব|২০১৭ সালে উগাদি কবি সম্মেলনে মামিডি হরিকৃষ্ণ কবিতা আবৃত্তি করছেন
মামিডি হরিকৃষ্ণ ওয়ারাঙ্গল জেলার শায়মপেটে জন্মগ্রহণ করেন। তিনি শায়মপেট থেকে মাধ্যমিক অবধি পড়াশোনা সম্পন্ন করে ওয়ারাঙ্গলের লাল বাহাদুর কলেজে ইন্টারমিডিয়েট এবং ডিগ্রি লাভ করেন। হায়দ্রাবাদে অবস্থিত ওসমানিয়া বিশ্ববিদ্যালয় থেকে এমএ (মনোবিজ্ঞান) অধ্যয়ন করেন এবং কাকাতিয়া বিশ্ববিদ্যালয় থেকে এমএড অর্জন করেন। ২০২২ সালে তেলুগু বিশ্ববিদ্যালয় থেকে তিনি ডক্টরেট ডিগ্রি অর্জন করেন। 

 লেখালেখি জীবন 
থাম্ব|২২ জুলাই, ২০১৮ এ হায়দ্রাবাদের রবীন্দ্র ভারতীতে তেলঙ্গানা সরকার কর্তৃক আয়োজিত দশরথী সাহিত্য পুরস্কার প্রদান অনুষ্ঠানে বক্তব্য রাখছেন মামিডি হরিকৃষ্ণ
সাহিত্যক্ষেত্রে নিজের জন্য সুনাম করে নিয়েছেন মামিডি হরিকৃষ্ণ। ধারাবাহিকভাবে কবিতা লিখে ২০১৪ সালে তিনি তেলুগু সাহিত্যে 'ফিউশন শায়রি' নামে একটি প্রক্রিয়া শুরু করেন। তিনি তেলুগুর তেলঙ্গানার উপভাষায় স্বয়ং কবিতা রচনা করার পাশাপাশি বিশ্বব্যাপী খ্যাতিমান কবিদের কবিতা তেলুগুতে অনুবাদও করতে থাকেন ''বিশ্ব কবিতা'' বলে একটি প্রচেষ্টার অংশ হিসেবে। তিনি সিনেমা, সাহিত্য, শিল্পকলা, মনোবিজ্ঞান, আচরণ ইত্যাদি বিষয়ের উপর দশ হাজারেরও বেশি নিবন্ধ লিখেছেন এবং টাইমস ম্যাগাজিনে তেলুগু ও ইংরেজি ভাষায় অতিথি কলাম লিখেছেন।

 কর্মজীবন 
১৯৯৬ সালে তিনি একজন সরকারি কর্মচারী হিসেবে দায়িত্ব গ্রহণ করেন। সরকারের বিভিন্ন বিভাগ এবং পদে কাজ করার পর, ২৮ অক্টোবর ২০১৪ নাগাদ তাকে তেলঙ্গানা রাজ্যেরভাষা ও সংস্কৃতি বিভাগ এর পরিচালক হিসেবে নিযুক্ত করা হয়। 

পরিচালক হিসেবে তার কাজের প্রতি নিষ্ঠা দেখে, মুখ্যমন্ত্রী কে. চন্দ্রশেখর রাও মামিডি হরিকৃষ্ণের মেয়াদ আরও তিন বছরের জন্য (২৮ অক্টোবর ২০১৯ পর্যন্ত) বৃদ্ধি করেন। ৫ আগস্ট ২০২৪ এ তেলঙ্গানা সরকার তাকে সমবায় বিভাগের যুগ্ম নিবন্ধকের পদ থেকে অতিরিক্ত নিবন্ধকের পদে উন্নীত করার এবং সংস্কৃতি বিভাগের পরিচালক হিসেবে অব্যাহত রাখার আদেশ জারি করে।

 তেলেঙ্গানা সাহিত্য একাডেমির সচিব হিসেবে অর্জন: 
করোনাকালে কাজ
করোনার কঠিন পরিস্থিতির মধ্যে ২৮শে জুলাই, ২০২০ নাগাদ ভাষা ও সংস্কৃতি বিভাগের পরিচালক মামিডি হরিকৃষ্ণকে সচিব হিসেবে অতিরিক্ত দায়িত্ব দেয়। ইতিমধ্যেই, ভাষা ও সংস্কৃতি বিভাগ কর্তৃক গৃহীত "৬ সি উদ্যোগ"-এর অংশ হিসেবে, তেলেঙ্গানা সাহিত্য আকাদেমির নেতৃত্বে সাহিত্য অনুষ্ঠানের জন্য একটি অনলাইন প্ল্যাটফর্ম চালু করা হয়েছিল। "৬ সি" এর অর্থ হলো (Corona Cannot Control Culture, Creativity, Cinema)। এই নামে, ৪ঠা এপ্রিল ২০২০, ভাষা ও সংস্কৃতি বিভাগ ডিজিটাল/ভার্চুয়াল প্ল্যাটফর্মে অনলাইনে সাংস্কৃতিক ও সাহিত্য অনুষ্ঠান আয়োজনের জন্য একটি নির্দিষ্ট কর্মপরিকল্পনা প্রণয়ন ও বাস্তবায়ন করে এবং সাফল্যও অর্জন করে। এই উদ্যোগের  অধীনে আয়োজিত নৃত্য উৎসব, নাট্য উৎসব, অভিনয়, চিত্রনাট্য লেখার কর্মশালা, করসামু, পরিচালনা, সঙ্গীত উৎসব এবং অন্যান্য কর্মশালা ব্যাপক জনপ্রিয়তা এবং প্রশংসা লাভ করে। এই অভিজ্ঞতার সাথে, তেলেঙ্গানা সাহিত্য আকাদেমি ভার্চুয়াল/ডিজিটাল পদ্ধতিতে অনলাইন সাহিত্য অনুষ্ঠান এবং কবি সমাবেশ আয়োজন শুরু করে।

 তেলঙ্গানার বিশিষ্ট সাহিত্যিকদের জন্ম ও মৃত্যুবার্ষিকী: 
তেলঙ্গানার সাহিত্যিক ব্যক্তিত্বদের জন্মবার্ষিকী এবং মৃত্যুবার্ষিকীতে তাদের প্রতিকৃতিতে পুষ্পস্তবক অর্পণ করার পাশাপাশি সেই সকল ব্যক্তিদের সাহিত্যিক অবদান স্মরণ করা ও ইউটিউব, হোয়াটসঅ্যাপ এবং ফেসবুকের মতো অনলাইন প্ল্যাটফর্মগুলির মাধ্যমে তেলুগু সাহিত্য জগতে তাদের জীবনের গল্প ছড়িয়ে দেওয়া হয়েছে।

 কবি সম্মেলন - রাজ্য স্তরের ও আন্তর্জাতিক বহুভাষিক কবি সম্মেলন: 
কাব্যকৌমুদি সংস্থার সহযোগিতায় ‘‘আন্তর্জাতিক বহুভাষিক কবি সম্মেলন’’, অনলাইন প্ল্যাটফর্মের রূপে  ৪ বার আয়োজন করা হয়, যেখানে ২৫টিরও বেশি দেশের কবিরা প্রতিবারই অংশগ্রহণ করেন এবং তাদের নিজ নিজ ভাষায় কবিতা আবৃত্তি করেন।

 সামাজিক মাধ্যমে তেলঙ্গানার সাহিত্য ও ভাষার বিষয় ছড়িয়ে দেওয়া 
তেলঙ্গানার সাহিত্যিক ও ভাষাগত বিষয় এবং সাহিত্যের অগ্রণীজনদের সম্পর্কে বিশেষ বৈশিষ্ট্য এবং তাদের জীবনযাত্রা সংক্রান্ত তথ্য হোয়াটসঅ্যাপ, ইউটিউব এবং ফেসবুকের মতো সামাজিক মাধ্যমে সরবরাহ করার চেষ্টা করা হয়, একদিকে, তেলেঙ্গানা সাহিত্য একাডেমির কর্মসূচির হয়ে ও অন্যদিকে, সমাজের সকল স্তরের মানুষকে সেই বৈশিষ্ট্যগুলি সরবরাহ করারও চেষ্টা করা হয়েছে।

 পুরষ্কার 

 অন্ধ্র প্রদেশ ও তেলঙ্গানা রাজ্যগুলিতে আইনজীবীর প্রবেশিকা পরীক্ষা, LAWCET এবং কাকাতিয়া বিশ্ববিদ্যালয়ে MEDCET পরীক্ষায় তিনি প্রথম স্থানের অধিকারী হন। BEDCET পরীক্ষায় তিনি রাজ্য স্তরে পঞ্চম স্থানের অধিকারী।
 ২০০৯ এবং ২০১২ সালে তিনি অবিভক্ত অন্ধ্র প্রদেশ রাজ্য সরকারের পক্ষ থেকে সেরা চলচ্চিত্র সমালোচক হিসেবে নন্দী পুরস্কার পেয়েছিলেন।
 ঊরিকি পোইনা ইয়ালা কাব্যগ্রন্থের ‘পান্ডুগা’ কবিতাটি মর্যাদাপূর্ণ জাতীয় কবি সম্মেলন-২০২০ তে নির্বাচিত হয়েছিল। এই কবিতার জন্য তিনি একটি জাতীয় পুরস্কারও পান। এটি তেলুগুর তেলঙ্গানার উপভাষার প্রথম কবিতা যা জাতীয় পুরস্কার পায়।
 তরুণ চলচ্চিত্র শিল্পীদের উৎসাহিত করার এবং তেলঙ্গানা চলচ্চিত্র শিল্পের জন্য কাজ করার প্রচেষ্টার জন্য তিনি ২০১৮ সালে ইন্ডিউড পুরস্কার এবং ২০১৯ সালে জি সিনেমা পুরস্কার দ্বারা পুরস্কৃত হন।
 ২০১৯ সালের সেরা রাজ্য-স্তরে কর্মকর্তা হিসেবে নির্বাচিত হয়ে মামিডি হরিকৃষ্ণকে ১৭ই ফেব্রুয়ারি, ২০২০ নাগাদ তৎকালীন মন্ত্রী ভি. শ্রীনিবাস গৌড় পুরস্কৃত করেন।
 ২৩শে জুলাই ২০২২ নাগাদ তেলঙ্গানা রাজ্যের তৎকালীন মুখ্যমন্ত্রী, কে. চন্দ্রশেখর রাও মামিডি হরিকৃষ্ণকে 'তেলুগু সিনেমায় লোককাহিনী - একটি অধ্যয়ন' এই বিষয়টির উপর তার পিএইচডি গবেষণায় স্বর্ণপদক জেতাতে, রাজ্যের মুখ্যমন্ত্রীর সরকারি বাসভবন এবং প্রধান কর্মস্থল, প্রগতি ভবনে (বর্তমান নামঃ প্রজা ভবন) সংবর্ধনা জানান ও সম্মানিত করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তেলেঙ্গানার ব্যক্তি
বিষয়শ্রেণী:নন্দী পুরস্কার বিজয়ী
বিষয়শ্রেণী:তেলুগু কবি
বিষয়শ্রেণী:ভারতীয় চিত্রালংকরণশিল্পী
বিষয়শ্রেণী:২১শ শতাব্দীর ভারতীয় ইতিহাসবিদ